Document ID: 32006D0724

KOMISIJAS LĒMUMS
(2006. gada 25. oktobris),
ar ko atceļ Lēmumu 2004/262/EK par dažiem aizsardzības pasākumiem attiecībā uz reģistrētiem zirgiem no Dienvidāfrikas
(izziņots ar dokumenta numuru K(2006) 5020)
(Dokuments attiecas uz EEZ)
(2006/724/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 7. punktu,
tā kā:
(1)
Ar Komisijas 2004. gada 6. janvāra Lēmumu 2004/211/EK, kurā izstrādāts to trešo valstu un ar tām saistīto teritoriju daļu saraksts, no kurām dalībvalstis ar dažiem nosacījumiem atļauj ievest dzīvus zirgu dzimtas dzīvniekus un to spermu, olšūnas un embrijus, un ar ko groza Lēmumus 93/195/EEK un 94/63/EK (2), atļāva reģistrētu zirgu pagaidu ievešanu un ievedumus no Dienvidāfrikas.
(2)
Komisijas 2004. gada 17. marta Lēmumu 2004/262/EK par dažiem aizsardzības pasākumiem attiecībā uz reģistrētu zirgu ievešanu no Dienvidāfrikas (3) pieņēma pēc Āfrikas zirgu mēra uzliesmojuma, ko atklāja Āfrikas zirgu mēra uzraudzības zonā Rietumkāpas provincē.
(3)
Komisija 2005. gada martā veica dzīvnieku veselības veterinārās pārbaudes misiju Dienvidāfrikā, tostarp jo īpaši Rietumkāpā, lai novērtētu veiktos Āfrikas zirgu mēra kontroles pasākumus. Pēc 2004. gada 28. marta nav jaunu slimības gadījumu.
(4)
Dienvidāfrika ir informējusi Komisiju par apmierinošu uzņēmīgo savvaļas dzīvnieku sugu apsekošanas rezultātu, ko veica, lai pārliecinātos, ka attiecīgajā apvidū nav vīrusa cirkulācijas.
(5)
Tādēļ aizsardzības pasākumi vairs nav jāpiemēro, un Lēmums 2004/262/EK ir jāatceļ.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2004/262/EK atceļ.
2. pants
Dalībvalstis nekavējoties veic šā lēmuma izpildei vajadzīgos pasākumus, un šos pasākumus publicē. Dalībvalstis par to tūlīt informē Komisiju.
3. pants
Šis lēmums ir adresēts dalībvalstīm.
Briselē, 2006. gada 25. oktobrī

Labels: 11
3
6
18
15